পাইকগাছায় উপ-নির্বাচনে দুই প্রার্থীর হাড্ডাহাড্ডি লড়াইয়ের সম্ভাবনা - দৈনিক সাতক্ষীরা
Home সমগ্র বাংলাদেশ পাইকগাছায় উপ-নির্বাচনে দুই প্রার্থীর হাড্ডাহাড্ডি লড়াইয়ের সম্ভাবনা
পাইকগাছায় উপ-নির্বাচনে দুই প্রার্থীর হাড্ডাহাড্ডি লড়াইয়ের সম্ভাবনা
সোমবার পাইকগাছার রাড়–লী ইউনিয়নের ৯নং ওয়ার্ডের সাধারণ সদস্য পদে উপ-নির্বাচন। এ লক্ষে নির্বাচন কমিশন, উপজেলা প্রশাসন ও আইন শৃংখলা বাহিনীর পক্ষথেকে সকল প্রস্তুতি সম্পন্ন করা হয়েছে বলে উপজেলা নির্বাহী অফিসার নাহিদ-উল-মোস্তাক জানিয়েছেন। রোববার বিকালে সংশ্লিষ্ট কেন্দ্রে পৌছানো হয়েছে ব্যালট পেপার ও ব্যালট বক্স সহ উপকরণ সামগ্রী।
উল্লেখ্য, চলতি বছরের ২২ মার্চ অনুষ্ঠিতব্য নির্বাচনে ৯নং ওয়ার্ড থেকে নির্বাচিত ইউপি সদস্য সাহেব আলী গোলদার শপথ গ্রহণের পূর্বেই সড়ক দূর্ঘটনায় নিহত হলে আসনটি শূণ্য ঘোষনা করা হয়। বর্তমানে স্থানীয় আওয়ামীলীগের দুই প্রভাবশালী নেতা প্রার্থী হিসাবে প্রতিদ্বন্দ্বীতা করছেন। আ’লীগনেতা শেখ রেজাউল ইসলাম বৈদ্যতিক পাখা প্রতীক ও মোঃ রমজান আলী টিউবওয়েল প্রতীক নিয়ে প্রতিদ্বন্দ্বীতা করছে। এ ওয়ার্ডে মোট ভোটার সংখ্যা ২ হাজার ৯০৪ জন। শেষ মূহুর্তে প্রতিদ্বন্দ্বী দুই প্রার্থীর মধ্যে হাড্ডাহাড্ডি লড়াই হবে বলে সাধারণ ভোটাররা ধারণা করছেন। এ ব্যাপারে রিটার্ণিং অফিসার ও উপজেলা নির্বাচন কর্মকর্তা মোঃ হযরত আলী জানান, নির্বাচনের সকল প্রস্তুতি সম্পন্ন করা হয়েছে। সোমবার সকাল ৮টা থেকে বিকাল ৪টা পর্যন্ত বিরতিহীন ভাবে ভোট গ্রহণ অনুষ্ঠিত হবে। ৭টি বুথের জন্য একজন প্রিজাইডিং, ৭জন সহকারী প্রিজাইডিং, ১৪ জন পোলিং অফিসার নিয়োজিত থাকবে। আইন শৃংখলা রক্ষায় ১৩ জন পুলিশ ও ১৩জন আনসার সদস্য সার্বক্ষনিক দায়িত্ব পালন করবেন বলে ওসি মারুফ আহম্মদ ও উপজেলা আনসার ও ভিডিপি কর্মকর্তা মারুফ হোসেন নিশ্চিত করেছেন।
Previous articleইংল্যান্ডকে প্রথমবারের মতো হারিয়ে টেস্ট জিতলো বাংলাদেশ
Next articleপাইকগাছায় স্যানিটেশন মাস উপলক্ষে ক্যাম্পেইন
নির্মমভাবে ছয় বছরের শিশু হত্যা